FSS ลุย SET in the City 2017
FSS ลุย SET in the City 2017 ระหว่างวันที่ 6-19 พ.ย. 60
15 พ.ย. 2560

นางสาวนฤมล อาจอำนวยวิภาส กรรมการบริหาร บริษัทหลักทรัพย์ ฟินันเซีย ไซรัส จำกัด (มหาชน) หรือ FSS เชิญชวนนักลงทุนเข้าเยี่ยมชมบูธของบริษัทในงาน SET in the City 2017 ณ รอยัล พารากอน ฮอลล์ ชั้น 5 สยามพารากอน วันที่ 16-19 พฤศจิกายน 2560
“ใกล้แล้วนะคะ กับงานมหกรรมการลงทุนแบบครบวงจรแห่งปี SET in the City 2017 ที่จัด ณ รอยัล พารากอน ฮอลล์ ชั้น 5 สยามพารากอน วันที่ 16-19 พฤศจิกายน 2560 นักลงทุนจะได้พบกับการกลับมาของฟินันเซีย ไซรัส ที่มีเป้าหมายเป็นโบรกเกอร์อันดับ 1 ด้านดิจิตอลและนวัตกรรม จึงขอเชิญชวนนักลงทุนเยี่ยมชมบูธของเรา ที่ชู 4 ธีมหลักเข้ากับยุคดิจิตอลในปัจจุบัน ได้แก่ 1. เปิดบัญชีออนไลน์ ง่าย สะดวก รวดเร็ว และเทรดได้ภายในวัน
2. FSS iSmart แอปพลิเคชั่นหาหุ้นอัจฉริยะตามเงื่อนไขต่างๆ พร้อมฟีเจอร์ตรวจสุขภาพและดูพอร์ตแบบเรียลไทม์เจ้าแรกของประเทศบนแพลตฟอร์ม Market Anywhere 3. Single Sign-On เข้าใช้งานระบบเทรด ระบบงานเสริม และบริการอื่นๆ ด้วย Username และ Password ในชุดเดียว 4. Team Trainer วิทยากรผู้เชี่ยวชาญ 16 ท่าน จาก 8 ฝ่ายงาน ที่จะมาให้ความรู้ และถ่ายทอดประสบการณ์ในตลาดทุน ที่ท่านจะพบได้ในงานสัมมนาทั้งปีของบริษัทฯ
นอกจากนี้ นักลงทุนจะได้พบกับโปรโมชั่นเปิดบัญชีในงาน พร้อมรับ Flash Drive มูลค่า 250 บาท เอกสิทธิ์เฉพาะลูกค้า 70 ท่านแรกต่อวัน และท่านที่ 71 ขึ้นไปรับบัตรกำนัลสตาร์บัคส์ มูลค่า 100 บาท รวมทั้งรับแท่นวางมือถือ 100 ท่านแรกต่อวัน เมื่อถ่ายรูปที่บูธและ Post ลง Facebook พร้อมติด hashtag #fsssetcity2017 อย่าลืมแวะมาที่บูธฟินันเซีย ไซรัส กันนะคะ รับรองท่านจะได้พบกับความรู้ ความสนุก และกิจกรรมต่างๆมากมาย” นางสาวนฤมล กล่าว